title: 2014/634/EU: Az Európai Parlament határozata ( 2014. április 3. ) a SESAR közös vállalkozás 2012-es pénzügyi évre vonatkozó elszámolásának lezárásáról

text:
               5.9.2014

               HU

               Az Európai Unió Hivatalos Lapja

               L 266/352

         AZ EURÓPAI PARLAMENT HATÁROZATA
   (2014. április 3.)
   a SESAR közös vállalkozás 2012-es pénzügyi évre vonatkozó elszámolásának lezárásáról
   (2014/634/EU)
   AZ EURÓPAI PARLAMENT,

               —

               tekintettel a SESAR közös vállalkozás 2012-es pénzügyi évre szóló végleges éves beszámolójára,

               —

               tekintettel a Számvevőszéknek a SESAR közös vállalkozás 2012-es pénzügyi évre vonatkozó éves beszámolójáról szóló jelentésére, a vállalkozás válaszaival együtt (1),

               —

               tekintettel a Tanács 2014. február 18-i ajánlására (05851/2014 – C7-0053/2014),

               —

               tekintettel az Európai Unió működéséről szóló szerződés 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 208. cikkére,

               —

               tekintettel az új generációs európai légiforgalmi szolgáltatási rendszer (SESAR) megvalósítása érdekében közös vállalkozás alapításáról szóló, 2007. február 27-i 219/2007/EK tanácsi rendeletre (4) és különösen annak 4b. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5),

               —

               tekintettel a 966/2012/EU, Euratom európai parlamenti és tanácsi rendelet 208. cikkében említett szervekre vonatkozó pénzügyi keretszabályzatról szóló, 2013. szeptember 30-i 1271/2013/EU felhatalmazáson alapuló bizottsági rendeletre (6) és különösen annak 108. cikkére,

               —

               tekintettel eljárási szabályzata 77. cikkére és VI. mellékletére,

               —

               tekintettel a Költségvetési Ellenőrző Bizottság jelentésére és a Közlekedési és Idegenforgalmi Bizottság véleményére (A7-0197/2014),

               1.

               jóváhagyja a SESAR közös vállalkozás 2012-es pénzügyi évre vonatkozó elszámolásának lezárását;

               2.

               utasítja elnökét, hogy továbbítsa ezt a határozatot a SESAR közös vállalkozás ügyvezető igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Martin SCHULZ

            a főtitkár

         Klaus WELLE

      (1)  HL C 369., 2013.12.17., 49. o.

      (2)  HL L 248., 2002.9.16., 1. o.

      (3)  HL L 298., 2012.10.26., 1. o.

      (4)  HL L 64., 2007.3.2., 1. o.

      (5)  HL L 357., 2002.12.31., 72. o.

      (6)  HL L 328., 2013.12.7., 42. o.


title: 2013/411/EU: A Tanács határozata ( 2013. július 22. ) az EGT Vegyes Bizottságban az EGT-megállapodás XIII. mellékletének módosításával kapcsolatosan az Európai Unió nevében elfogadandó álláspontról

text:
               1.8.2013

               HU

               Az Európai Unió Hivatalos Lapja

               L 205/8

         A TANÁCS HATÁROZATA
   (2013. július 22.)
   az EGT Vegyes Bizottságban az EGT-megállapodás XIII. mellékletének módosításával kapcsolatosan az Európai Unió nevében elfogadandó álláspontról
   (2013/411/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 100. cikke (2) bekezdésére, összefüggésben annak 218. cikke (9) bekezdésével,
   tekintettel az Európai Gazdasági Térségről szóló megállapodás végrehajtására vonatkozó rendelkezésekről szóló, 1994. november 28-i 2894/94/EK tanácsi rendeletre (1) és különösen annak 1. cikke (3) bekezdésére,
   tekintettel az Európai Bizottság javaslatára,
   mivel:

               (1)

               Az Európai Gazdasági Térségről szóló megállapodás (2) (a továbbiakban: az EGT-megállapodás) 1994. január 1-jén lépett hatályba.

               (2)

               Az EGT-megállapodás 98. cikke alapján az EGT Vegyes Bizottság határozhat – többek között – az EGT-megállapodás XIII. mellékletének módosításáról.

               (3)

               A valamennyi közlekedési módra vonatkozó különös rendelkezéseket az EGT-megállapodás XIII. melléklete tartalmazza.

               (4)

               Az 549/2004/EK, az 550/2004/EK, az 551/2004/EK és az 552/2004/EK rendeletnek az európai légiközlekedési rendszer teljesítményének és fenntarthatóságának javítását célzó módosításáról szóló, 2009. október 21-i 1070/2009/EK európai parlamenti és tanácsi rendeletet (3) bele kell foglalni az EGT-megállapodásba, bizonyos kiigazításokkal az EGT-tag EFTA-államok tekintetében.

               (5)

               Az EGT-tag EFTA-államok tekintetében történő kiigazítások az 1070/2009/EK rendelettel az 549/2004/EK rendelet (4) 5., 11. és 13a. cikkébe illesztett módosításoknak, az 550/2004/EK rendelet (5) 9a. cikke (2) bekezdése c) pontjának, 9a. cikke (2) bekezdése i) pontjának és 9a. cikke (5) és (6) bekezdésének, valamint az 551/2004/EK rendelet (6) 6. cikke (2) bekezdésének alkalmazhatóságára vonatkoznak.

               (6)

               Az EGT-megállapodás XIII. mellékletét ezért ennek megfelelően módosítani kell.

               (7)

               Az Unió által az EGT Vegyes Bizottságban képviselendő álláspontnak a mellékelt határozattervezeten kell alapulnia,

         ELFOGADTA EZT A HATÁROZATOT:
   1. cikk
   Az Európai Uniónak az EGT Vegyes Bizottságban az EGT-megállapodás XIII. mellékletének módosításával kapcsolatosan elfogadandó álláspontja az e határozathoz mellékelt EGT vegyes bizottsági határozattervezeten alapul.
   2. cikk
   Ez a határozat az elfogadásának napján lép hatályba.

      Kelt Brüsszelben, 2013. július 22-én.

            a Tanács részéről

            az elnök

         C. ASHTON

      (1)  HL L 305., 1994.11.30., 6. o.

      (2)  HL L 1., 1994.1.3., 3. o.

      (3)  HL L 300., 2009.11.14., 34. o.

      (4)  HL L 96., 2004.3.31., 1. o.

      (5)  HL L 96., 2004.3.31., 10. o.

      (6)  HL L 96., 2004.3.31., 20. o.

      TERVEZET
      AZ EGT VEGYES BIZOTTSÁG …/… HATÁROZATA
      (…)
      az Európai Gazdasági Térségről szóló megállapodás XIII. mellékletének (Közlekedés) módosításáról
      AZ EGT VEGYES BIZOTTSÁG,
      tekintettel az Európai Gazdasági Térségről szóló megállapodásra (a továbbiakban: EGT-megállapodás) és különösen annak 98. cikkére,
      mivel:

                  (1)

                  Az 549/2004/EK, az 550/2004/EK, az 551/2004/EK és az 552/2004/EK rendeletnek az európai légiközlekedési rendszer teljesítményének és fenntarthatóságának javítását célzó módosításáról szóló, 2009. október 21-i 1070/2009/EK európai parlamenti és tanácsi rendeletet (1) bele kell foglalni az EGT-megállapodásba.

                  (2)

                  Az Izland felelősségi körébe tartozó légiforgalmi szolgálati légterek teljes egészében az ICAO NAT régióban találhatóak; ezekre a légterekre irányadóak a funkcionális légtérblokkhoz hasonló működést bevezető, valamint az ICAO EUR és AFI régiótól eltérő működési szükségletek és követelmények kielégítését lehetővé tevő regionális tervezés és regionális megállapodások.

                  (3)

                  Az EGT-megállapodás XIII. mellékletét ennek megfelelően módosítani kell,

            ELFOGADTA EZT A HATÁROZATOT:
      1. cikk
      Az EGT-megállapodás XIII. melléklete a következőképpen módosul:

                  1.

                  A 66t. pont (549/2004/EK európai parlamenti és tanácsi rendelet) szövege a következőképpen módosul:

                              i.

                              A melléklet a következő szöveggel egészül ki:
                              „, az alábbi módosítással:

                                          —

                                             32009 R 1070: az Európai Parlament és a Tanács 2009. október 21-i 1070/2009/EK rendelete (HL L 300., 2009.11.14., 34. o.)”.

                              ii.

                              i. Az a) kiigazítás szövege helyébe a következő szöveg lép:

                                          „a)

                                          A 5. cikk a következő bekezdésekkel egészül ki:
                                          »6.   Az EFTA-államok teljes mértékben részt vesznek az (1) bekezdés alapján létrehozott bizottság munkájában, kivéve a szavazás jogát.
                                          7.   Az EFTA Felügyeleti Hatóság megfigyelőként vesz részt az egységes égbolttal foglalkozó bizottságban.« ”

                              iii.

                              A b) kiigazítás h) kiigazításra módosul.

                              iv.

                              A szöveg a következő kiigazításokkal egészül ki:

                                          „b)

                                          A 11. cikkben Izland vonatkozásában az »egész Közösségre érvényes« és a »közösségi szintű« szövegrészek helyébe »regionális vagy nemzeti« szövegrész lép.

                                          c)

                                          Izland vonatkozásában a 11. cikk 2015. január 1-jétől alkalmazandó.

                                          d)

                                          A 11. cikk (2) bekezdésének első mondata a következőképpen módosul:
                                          »Az EFTA-államok Állandó Bizottsága kijelölheti az Eurocontrolt vagy bármely más független és illetékes szervet, hogy ’teljesítmény-felülvizsgálati szervként’ járjon el. Amennyiben a Bizottság kijelölt egy teljesítmény-felülvizsgálati szervet, az EFTA-államok Állandó Bizottsága törekszik arra, hogy az EFTA-államokra vonatkozó ugyanazon feladatok ellátására hasonló feltételek mellett ugyanazon szervet jelölje ki.«

                                          e)

                                          A 11. cikk (3) bekezdésének c) pontja az alábbi bekezdéssel egészül ki:
                                          »Amennyiben a funkcionális légtérblokk egy vagy több uniós tagállam és egy vagy több EFTA-állam légterére kiterjed, az e pontban előírt feladatokat és hatásköröket az EU-tagállamok tekintetében a Bizottság, az EFTA-államok tekintetében pedig az EFTA Felügyeleti Hatóság látja el és gyakorolja. A Bizottság és az EFTA Felügyeleti Hatóság együttműködnek annak érdekében, hogy e tekintetben azonos álláspontokat fogadjanak el.«

                                          f)

                                          A 11. cikk (3) bekezdésének e) pontja az alábbi bekezdéssel egészül ki:
                                          »Amennyiben az értékelés egy vagy több uniós tagállamot és egy vagy több EFTA-államot érintő teljesítménycélokra vonatkozik, úgy az értékelést az EFTA-államok tekintetében az EFTA Felügyeleti Hatóság, az EU-tagállamok tekintetében pedig a Bizottság végzi el. A Bizottság és az EFTA Felügyeleti Hatóság együttműködnek annak érdekében, hogy az eredményeket közösen terjesszék az egységes égbolttal foglalkozó bizottság elé.«

                                          g)

                                          A 13a. cikkben az EFTA-államok vonatkozásában a »tagállamok és a Bizottság« szövegrészen az »EFTA-államok és az EFTA Felügyeleti Hatóság« értendő.”

                  2.

                  A 66u. pont (550/2004/EK európai parlamenti és tanácsi rendelet) szövege a következőképpen módosul:

                              i.

                              A melléklet a következő szöveggel egészül ki:
                              „, az alábbi módosítással:

                                          —

                                             32009 R 1070: az Európai Parlament és a Tanács 2009. október 21-i 1070/2009/EK rendelete (HL L 300., 2009.11.14., 34. o.)”.

                              ii.

                              Az a), b), c) és d) kiigazítás d), e), f) és g) kiigazításra módosul.

                              iii.

                              A szöveg a következő kiigazításokkal egészül ki:

                                          „a)

                                          Izland vonatkozásában a 9a. cikk (2) bekezdésének c) pontja a következőképpen módosul:
                                          »biztosítják az összhangot a légtérrendelet 6. cikke értelmében létrehozott európai útvonalhálózattal vagy az ICAO NAT régióban létrehozott útvonalhálózattal;«.

                                          b)

                                          Izland vonatkozásában a 9a. cikk (2) bekezdésének i) pontja a következőképpen módosul:
                                          »elősegítik a regionális vagy nemzeti teljesítménycélokkal való összhangot.«

                                          c)

                                          A 9a. cikk (6) bekezdése a következő bekezdéssel egészül ki:
                                          »A Bizottság és az EFTA Felügyeleti Hatóság értékelik, hogy az egy vagy több uniós tagállamra és egy vagy több EFTA-államra kiterjedő funkcionális légtérblokkok megfelelnek-e a (2) bekezdésben említett követelményeknek, továbbá együttműködnek annak érdekében, hogy közös eredményeket terjesszenek vizsgálatra az egységes égbolttal foglalkozó bizottság elé. Amennyiben a Bizottság és az EFTA Felügyeleti Hatóság úgy találja, hogy valamelyik funkcionális légtérblokk nem felel meg a követelményeknek, párbeszédet kezdeményez az érintett tagállamokkal, valamint az érintett EFTA-államokkal a helyzet orvoslására meghozandó intézkedésekre vonatkozó konszenzus kialakítása céljából.« ”

                  3.

                  A 66v. pont (551/2004/EK európai parlamenti és tanácsi rendelet) szövege a következőképpen módosul:

                              i.

                              A melléklet a következő szöveggel egészül ki:
                              „, az alábbi módosítással:

                                          —

                                             32009 R 1070: az Európai Parlament és a Tanács 2009. október 21-i 1070/2009/EK rendelete (HL L 300., 2009.11.14., 34. o.).”

                              ii.

                              Az a) és b) kiigazítás szövegét el kell hagyni.

                              iii.

                              A c) kiigazítás d) kiigazításra módosul.

                              iv.

                              A szöveg a következő kiigazításokkal egészül ki:

                                          „a)

                                          A 6. cikk (2) bekezdésében az EFTA-államok vonatkozásában a »Bizottság« szó helyébe az »EFTA-államok Állandó Bizottsága« kifejezés lép.

                                          b)

                                          A 6. cikk (2) bekezdése b) pontjának harmadik albekezdésében szereplő »egységes égbolttal foglalkozó bizottsággal való konzultációt követően« kifejezés az EFTA-államok vonatkozásában nem alkalmazandó.

                                          c)

                                          A 6. cikk (2) bekezdése b) pontjának harmadik albekezdése a következőkkel egészül ki:
                                          »Amennyiben a Bizottság kijelölt egy hálózatkezelőt, az EFTA-államok Állandó Bizottsága törekszik arra, hogy az EFTA-államokra vonatkozó ugyanazon feladatok ellátására hasonló feltételek mellett ugyanazon szervet jelölje ki.« ”

                  4.

                  A 66w. pont (552/2004/EK európai parlamenti és tanácsi rendelet) a következőkkel egészül ki:
                  „, az alábbi módosítással:

                              —

                                 32009 R 1070: az Európai Parlament és a Tanács 2009. október 21-i 1070/2009/EK rendelete (HL L 300., 2009.11.14., 34. o.)”.

            2. cikk
      Az 1070/2009/EK rendeletnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
      3. cikk
      Ez a határozat […]-án/-én lép hatályba, feltéve, hogy az EGT-megállapodás 103. cikkének (1) bekezdésében előírt összes bejelentést megtették (2).
      4. cikk
      Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.

         Kelt Brüsszelben,

               az EGT Vegyes Bizottság részéről

               az elnök

               az EGT Vegyes Bizottság titkárai

         (1)  HL L 300., 2009.11.14., 34. o.

         (2)  [Alkotmányos követelmények fennállását nem jelezték.] [Alkotmányos követelmények fennállását jelezték.]


title: A Tanács (KKBP) 2016/917 határozata (2016. június 9.) az Elefántcsontparttal szembeni korlátozó intézkedések megújításáról szóló 2010/656/KKBP határozat hatályon kívül helyezéséről

text:
               10.6.2016

               HU

               Az Európai Unió Hivatalos Lapja

               L 153/38

         A TANÁCS (KKBP) 2016/917 HATÁROZATA
   (2016. június 9.)
   az Elefántcsontparttal szembeni korlátozó intézkedések megújításáról szóló 2010/656/KKBP határozat hatályon kívül helyezéséről
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 29. cikkére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               Az Egyesült Nemzetek Biztonsági Tanácsa 2010. október 15-én elfogadta az Egyesült Nemzetek Biztonsági Tanácsa (ENSZ BT) 1946 (2010) sz. határozatát, amely megújította az Elefántcsontparttal szemben hozott intézkedéseket.

               (2)

               A Tanács 2010. október 29-én elfogadta az Elefántcsontparttal szembeni korlátozó intézkedések megújításáról szóló 2010/656/KKBP határozatot (1).

               (3)

               Az Egyesült Nemzetek Biztonsági Tanácsa 2016. április 28-án elfogadta a 2283 (2016) sz. ENSZ BT-határozatot, amely azonnali hatállyal megszüntetett minden Elefántcsontparttal szembeni ENSZ-szankciót.

               (4)

               Az ENSZ BT 2283 (2016) sz. határozatára, valamint a közelmúltbeli elefántcsontparti fejleményekre figyelemmel a Tanács úgy határozott, hogy szintén teljes mértékben megszünteti az Unió saját, további korlátozó intézkedéseit ezzel az országgal szemben.

               (5)

               A 2010/656/KKBP határozatot ezért hatályon kívül kell helyezni,

         ELFOGADTA EZT A HATÁROZATOT:
   1. cikk
   A 2010/656/KKBP határozat hatályát veszti.
   2. cikk
   Ez a határozat az Európai Unió Hivatalos Lapjában való kihirdetését követő napon lép hatályba.

      Kelt Luxembourgban, 2016. június 9-én.

            a Tanács részéről

            az elnök

         G.A. VAN DER STEUR

      (1)  A Tanács 2010/656/KKBP határozata (2010. október 29.) az Elefántcsontparttal szembeni korlátozó intézkedések megújításáról (HL L 285., 2010.10.30., 28. o.).


title: 2006/812/EK: Az Európai Parlament határozata ( 2006. április 27. ) az Európai Unió 2004-es pénzügyi évre szóló általános költségvetésének végrehajtására vonatkozó mentesítésről, IV. szakasz – Bíróság

text:
               6.12.2006

               HU

               Az Európai Unió Hivatalos Lapja

               L 340/33

         AZ EURÓPAI PARLAMENT HATÁROZATA
   (2006. április 27.)
   az Európai Unió 2004-es pénzügyi évre szóló általános költségvetésének végrehajtására vonatkozó mentesítésről, IV. szakasz – Bíróság
   (2006/812/EK)
   AZ EURÓPAI PARLAMENT,

               —

               tekintettel az Európai Unió 2004-es pénzügyi évre vonatkozó általános költségvetésére (1),

               —

               tekintettel az Európai Közösségek 2004. költségvetési évre vonatkozó végleges éves beszámolóira – III. kötet (N6-0027/2005 – C6-0360/2005),

               —

               tekintettel a Számvevőszéknek a 2004-es pénzügyi évről szóló éves jelentésére, valamint az ellenőrzés alá vont intézmények vonatkozó válaszaira (2),

               —

               tekintettel a Számvevőszéknek az elszámolások megbízhatóságát, valamint az azok alapjául szolgáló ügyletek jogszerűségét és szabályszerűségét igazoló, az EK-Szerződés 248. cikke szerinti nyilatkozatára (3),

               —

               tekintettel a Tanács 2006. március 14-i ajánlására (5971/2006 – C6-0092/2006),

               —

               tekintettel az EK-Szerződés 272. cikke (10) bekezdésére, valamint 275. és 276. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (4), és különösen annak 50., 86., 145., 146. és 147. cikkére,

               —

               tekintettel az Európai Közösségek általános költségvetésére alkalmazandó 1977. december 21-i költségvetési rendeletre (5),

               —

               tekintettel eljárási szabályzata 71. cikkére és annak V. mellékletére,

               —

               tekintettel a Költségvetési Ellenőrző Bizottság jelentésére és az Állampolgári Jogi, Bel- és Igazságügyi Bizottság véleményére (A6-0112/2006),

               1.

               mentesítést ad az Európai Közösségek Bírósága hivatalvezetője számára a 2004-es pénzügyi évre szóló költségvetésének végrehajtására vonatkozóan;

               2.

               megjegyzéseit a csatolt állásfoglalásban foglalja össze;

               3.

               utasítja elnökét, hogy továbbítsa ezen határozatot, valamint az annak szerves részét képező állásfoglalást a Tanácsnak, a Bizottságnak, a Számvevőszéknek, a Bíróságnak, az Európai Gazdasági és Szociális Bizottságnak, a Régiók Bizottságának, az Európai Ombudsmannak valamint az Európai Adatvédelmi Biztosnak, és gondoskodjon az Európai Unió Hivatalos Lapjában való közzétételről (L sorozat).

            az elnök

         Josep BORRELL FONTELLES

            a főtitkár

         Julian PRIESTLEY

      (1)  HL L 53., 2004.2.23.

      (2)  HL C 301., 2005.11.30., 1. o.

      (3)  HL C 301., 2005.11.30., 9. o.

      (4)  HL L 248., 2002.9.16., 1. o.

      (5)  HL L 356., 1977.12.31., 1. o.

    ---documentbreak---

               6.12.2006

               HU

               Az Európai Unió Hivatalos Lapja

               L 340/34

         AZ EURÓPAI PARLAMENT ÁLLÁSFOGLALÁSA
   az Európai Unió 2004-es pénzügyi évre szóló általános költségvetésének végrehajtására vonatkozó mentesítésről szóló határozat szerves részét képező megjegyzésekkel, IV. szakasz – Bíróság
   AZ EURÓPAI PARLAMENT,

               —

               tekintettel az Európai Unió 2004-es pénzügyi évre vonatkozó általános költségvetésére (1),

               —

               tekintettel az Európai Közösségek 2004-es pénzügyi évre vonatkozó végleges éves beszámolóira – III. kötet (N6-0027/2005 – C6-0360/2005),

               —

               tekintettel a Számvevőszéknek a 2004-es pénzügyi évről szóló éves jelentésére, valamint az ellenőrzés alá vont intézmények vonatkozó válaszaira (2),

               —

               tekintettel a Számvevőszéknek az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az EK-Szerződés 248. cikke szerinti nyilatkozatára (3),

               —

               tekintettel a Tanács 2006. március 14-i ajánlására (5971/2006 – C6-0092/2006),

               —

               tekintettel az EK-Szerződés 272. cikke (10) bekezdésére, valamint 275. és 276. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (4), és különösen annak 50., 86., 145., 146. és 147. cikkére,

               —

               tekintettel az Európai Közösségek általános költségvetésére alkalmazandó 1977. december 21-i költségvetési rendeletre (5),

               —

               tekintettel eljárási szabályzata 71. cikkére és annak V. mellékletére,

               —

               tekintettel a Költségvetési Ellenőrző Bizottság jelentésére és az Állampolgári Jogi, Bel- és Igazságügyi Bizottság véleményére (A6-0112/2006),

               1.

               megállapítja, hogy 2004-ben az Európai Közösségek Bírósága 235 041 565 EUR összegű költségvetés felett rendelkezett, amelynek felhasználási aránya 94 % volt;

               2.

               megállapítja, hogy a bővítés eredményeképpen a bírósági alkalmazottak száma 2004-ben 40 %-kal emelkedett (6);

               3.

               rosszallással veszi tudomásul, hogy 2004-ben a Bíróság számos belső ellenőrzési standardot ismét nem vezetett be;

               4.

               felhívja a figyelmet a Számvevőszék éves jelentésének 9.13. pontja azon megállapítására, hogy a Bíróság belső pénzügyi ellenőre tölti be az engedélyezésre jogosult tisztviselő tevékenységét előzetesen ellenőrző egység vezetői tisztségét; egyetért a Számvevőszékkel abban, hogy a pénzügyi műveletekben való ilyennemű részvétel nem egyeztethető össze a független belső pénzügyi ellenőri tisztséggel; helyteleníti, hogy 2003-as kinevezése óta a belső pénzügyi ellenőr a munkaprogramjában szereplő egyetlen ellenőrzést sem fejezte be; arra bátorítja a Bíróságot, hogy a munkaprogram még nyitott feladatainak mielőbbi lezárásához vegyen igénybe külső segítséget;

               5.

               sajnálatát fejezi ki, hogy a Bíróság éves tevékenységi jelentését a Számvevőszék nem tudta figyelembe venni éves jelentése elkészítésekor, mivel az a Számvevőszék ellenőrzésének befejezése előtt még nem állt rendelkezésre; tudomása szerint a kérdés a 2005-ös éves tevékenységi jelentés tekintetében megoldódott;

               6.

               rámutat, hogy a többi intézménytől eltérően a Bíróság éves tevékenységi jelentéséhez nem csatol az engedélyezésre jogosult tisztviselő aláírásával ellátott megbízhatósági nyilatkozatot; megjegyzi, hogy mindazonáltal a hivatalvezető 2005. június 21-én aláírt egy emlékeztetőt, amelyben biztosítja a Bíróság elnökét a 2004-es elszámolás szabályosságáról; kéri a Bíróságot, hogy az elkövetkezendő években csatoljon ilyen nyilatkozatot, és reméli, hogy a költségvetési rendelet jelenleg folyó átdolgozása során ezt a kérdést szabályozni fogják;

               7.

               gratulál a Bíróságnak az éves tevékenységi jelentés formáját, tartalmát és érthetőségét illetően, és különösen a fejezetek végén található, a leírt műveletekhez kapcsolódó kockázatok típusát és fokát tárgyaló elemzéseket illetően; úgy gondolja, hogy az éves tevékenységi jelentést még hasznosabbá lehetne tenni, ha a többi intézmény is követné ezt a példát;

               8.

               üdvözli, hogy a Bíróság előtt lévő ügyek átlagos időtartama a 2003-as 25 hónapról 2004-ben 20 hónapra csökkent, miközben a Bírósághoz érkező keresetek száma folyamatosan nő; úgy véli, hogy az esetenkénti húsz hónapos feldolgozási idő még mindig túl hosszú; felszólítja a Bíróságot, hogy csökkentse tovább az átlagos feldolgozási időt;

               9.

               észrevételezi, hogy 2004-ben nem került sor utólagos ellenőrzésre, mivel az előzetes ellenőrzéssel foglalkozó egység az új pénzügyi ügymenet felállításával volt elfoglalva;

               10.

               rámutat, hogy a Bíróság jelenleg egy nagyszabású építési projektet bonyolít le, amelynek eredményeképpen két toronyépülettel és egy „gyűrűvel” egészül ki a Bíróság épülete, amelyekben a további bővítések során érkező alkalmazottakat, valamint 40 bírót és személyzetüket helyezik el, és amely – 2000-es árakon – megközelítőleg 296 924 590 EUR-ba kerül; arra kéri a Bíróságot, hogy készítsen leírást a számlák ellenőrzési mechanizmusairól és a tervek ellenőrzéséről, valamint arról, hogy a részt vevő felek közül ki viseli az esetleges túlköltekezés terheit; felszólítja a Bíróságot, hogy ehhez a nagy építési projekthez megfelelő ellenőrző szerveket hozzon létre, amelyek folyamatosan az építési tervekkel és a határidők betartásával foglalkoznak, valamint ellenőrzik és szükség esetén korrigálják a költségek alakulását;

               11.

               rámutat arra, hogy a Bizottság szolgálatai által az intézmények épülethasználatra vonatkozó kiadásairól 2005 júniusában készített kimutatás szerint a Bíróságnál a legmagasabb az egy főre eső elhelyezési költség (250 EUR/m2), amire azonban magyarázatot ad a Bíróság által választott, az átlagosnál rövidebb visszafizetési periódus (15 év);

               12.

               úgy véli, hogy az átláthatóság érdekében nagyobb nyilvánosságot kell kapnia a Bizottság elnökének és tagjainak, valamint a Bíróság elnökének, bíráinak, főtanácsnokainak és hivatalvezetőjének, továbbá az Európai Unió Közszolgálati Törvényszéke elnökének, tagjainak és hivatalvezetőjének járandóságairól szóló, 1967. július 25-i 422/67/EGK, 5/67/Euratom tanácsi rendeletnek (7), esetleg a Bíróság weboldalán történő közzétételen keresztül;

               13.

               felhívja a figyelmet arra, hogy a Bíróság jelenleg nem kötelezi a bíráit arra, hogy vagyonnyilatkozatot tegyenek és nyilvánosságra hozzák érdekeltségeiket részvényekben, igazgatói tisztségekben és szakértői megbízásokban; rámutat arra, hogy a biztosoknak és az Európai Parlamenti képviselőknek is nyilvános vagyonnyilatkozatot kell tenniük, és a Számvevőszék tagjai is eljuttatják vagyonnyilatkozatukat a Számvevőszék elnökéhez; azt javasolja, hogy, bár jelenleg nincs erre nézve jogi előírás, az átláthatóság érdekében a Bíróság követelje meg egy ilyen, kötelező erejű szabályozás felállítását;

               14.

               emlékeztet arra, hogy – a Bíróság tagjainak rendelkezésére álló hivatali gépjárműveket illetően – 2005. október 27-i állásfoglalásában (8) felszólította a Bíróságot annak 2004. március 31-i adminisztratív rendelkezésének legkésőbb 2005. november 1-ig történő módosítására, úgy, hogy az kizárja a hivatali gépjárművek magáncélra történő használatát.

      (1)  HL L 53., 2004.2.23.

      (2)  HL C 301., 2005.11.30., 1. o.

      (3)  HL C 301., 2005.11.30., 9. o.

      (4)  HL L 248., 2002.9.16., 1. o.

      (5)  HL L 356., 1977.12.31., 1. o.

      (6)  Forrás: éves tevékenységi jelentés.

      (7)  HL L 187., 1967.8.8., 1. o. A legutóbb a 202/2005/EK, Euratom rendelettel (HL L 33., 2005.2.5., 1. o.) módosított rendelet.

      (8)  Elfogadott szövegek, P6_TA(2005)0410.


title: A Tanács határozata (2015. július 14.) az Európai Vegyianyag-ügynökség egy igazgatósági tagjának kinevezéséről

text:
               15.7.2015

               HU

               Az Európai Unió Hivatalos Lapja

               C 231/2

         A TANÁCS HATÁROZATA
   (2015. július 14.)
   az Európai Vegyianyag-ügynökség egy igazgatósági tagjának kinevezéséről
   (2015/C 231/03)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel a vegyi anyagok regisztrálásáról, értékeléséről, engedélyezéséről és korlátozásáról (REACH), az Európai Vegyianyag-ügynökség létrehozásáról, az 1999/45/EK irányelv módosításáról, valamint a 793/93/EGK tanácsi rendelet, az 1488/94/EK bizottsági rendelet, a 76/769/EGK tanácsi irányelv, a 91/155/EGK, a 93/67/EGK, a 93/105/EK és a 2000/21/EK bizottsági irányelv hatályon kívül helyezéséről szóló, 2006. december 18-i 1907/2006/EK európai parlamenti és tanácsi rendeletre (1) és különösen annak 79. cikkére,
   mivel:

               (1)

               Az 1907/2006/EK rendelet 79. cikke úgy rendelkezik, hogy az Európai Vegyianyag-ügynökség igazgatóságának (a továbbiakban: az igazgatóság) tagjaiként a Tanács tagállamonként egy képviselőt nevez ki.

               (2)

               A Tanács a 2015. május 13-i határozatával (2) kinevezte az igazgatóság 12 tagját.

               (3)

               A holland kormány arról értesítette a Tanácsot, hogy az igazgatóság holland tagjának hivatalát egy másik személlyel szándékozik betölteni, és jelölést nyújtott be az új képviselőre vonatkozóan, akit a 2017. május 31-ig terjedő időszakra ki kell nevezni,

         ELFOGADTA EZT A HATÁROZATOT:
   1. cikk
   Johannes Karel Barend Henri KWISTHOUT helyére a 2015. július 14-től2017. május 31-ig terjedő időszakra a Tanács Hans Albert MEIJER holland állampolgárt (született 1964. szeptember 19-én) nevezi ki az Európai Vegyianyag-ügynökség igazgatósági tagjává.
   2. cikk
   Ez a határozat az elfogadásának napján lép hatályba.

      Kelt Brüsszelben, 2015. július 14-én.

            a Tanács részéről

            az elnök

         P. GRAMEGNA

      (1)  HL L 396., 2006.12.30., 1. o.

      (2)  A Tanács határozata (2013. május 13.) az Európai Vegyianyag-ügynökség tizenkét igazgatósági tagjának kinevezéséről (HL L 138., 2013.5.17., 14. o.).


title: A Tanács (EU) 2015/1915 határozata (2015. október 9.) a Régiók Bizottsága két spanyol tagjának és három spanyol póttagjának kinevezéséről

text:
               24.10.2015

               HU

               Az Európai Unió Hivatalos Lapja

               L 280/26

         A TANÁCS (EU) 2015/1915 HATÁROZATA
   (2015. október 9.)
   a Régiók Bizottsága két spanyol tagjának és három spanyol póttagjának kinevezéséről
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 305. cikkére,
   tekintettel a spanyol kormány javaslatára,
   mivel:

               (1)

               A Tanács 2015. január 26-án, február 5-én, illetve június 23-án elfogadta a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről szóló (EU) 2015/116 (1), (EU) 2015/190 (2), illetve (EU) 2015/994 határozatot (3).

               (2)

               José Ramón BAUZÁ DÍAZ és Cristina MAZAS PÉREZ-OLEAGA hivatali idejének lejártát követően a Régiók Bizottsága két tagjának helye megüresedett.

               (3)

               María DE DIEGO DURÁNTEZ, Esteban MAS PORTELL és Inmaculada VALENCIA BAYÓN hivatali idejének lejártát követően a Régiók Bizottsága három póttagjának helye megüresedett,

         ELFOGADTA EZT A HATÁROZATOT:
   1. cikk
   A Tanács a hivatali idő hátralévő részére, azaz 2020. január 25-ig, a Régiók Bizottsága tagjává nevezi ki a következő személyeket:

               —

               Da. Francina ARMENGOL I SOCIAS, Presidenta del Gobierno de las Islas Baleares

               —

               Da. Rosa Eva DÍAZ TEZANOS, Vicepresidenta y Consejera de Universidades e Investigación, Medio Ambiente y Politica Social de la Comunidad de Cantabria

         2. cikk
   A Tanács a hivatali idő hátralévő részére, azaz 2020. január 25-ig, a Régiók Bizottsága póttagjává nevezi ki a következő személyeket:

               —

               Da. María DE DIEGO DURÁNTEZ, Viceconsejera de Ordenación del Territorio y Relaciones Institucionales de la Comunidad de Castilla y León

               —

               D. Marc PONS I PONS, Consejero de Presidencia del Gobierno de la Islas Baleares

               —

               D. Juan José SOTA VERDIÓN, Consejero de Economía, Hacienda y Empleo de Cantabria.

         3. cikk
   Ez a határozat az elfogadásának napján lép hatályba.

      Kelt Brüsszelben, 2015. október 9-én.

            a Tanács részéről

            az elnök

         J. ASSELBORN

      (1)  HL L 20., 2015.1.27., 42. o.

      (2)  HL L 31., 2015.2.7., 25. o.

      (3)  HL L 159., 2015.6.25., 70. o.


title: A Tanács főtitkárának/a közös kül- és biztonságpolitika főképviselőjének határozata (2001. június 25.) a nyilvánosság felé irányuló szakmai kapcsolattartás tekintetében az Európai Unió Tanácsa Főtitkárságának és a Főtitkárság személyzetének helyes hivatali magatartási kódexéről (2001/C 189/01)

text:
Fontos jogi nyilatkozat

|

32001D0705(01)

Hivatalos Lap C 189 , 05/07/2001 o. 0001 - 0004

		A Tanács főtitkárának/a közös kül- és biztonságpolitika főképviselőjének határozata(2001. június 25.)a nyilvánosság felé irányuló szakmai kapcsolattartás tekintetében az Európai Unió Tanácsa Főtitkárságának és a Főtitkárság személyzetének helyes hivatali magatartási kódexéről(2001/C 189/01)AZ EURÓPAI UNIÓ TANÁCSÁNAK FŐTITKÁRA,tekintettel az Európai Közösséget létrehozó szerződésre és különösen annak 207. cikke (2) bekezdésére,tekintettel a Tanács eljárási szabályzatára és különösen annak 23. cikkére,mivel:(1) A Tanács Főtitkárságának (a továbbiakban: Főtitkárság) napi gyakorlata során maradéktalanul be kell tartania a közösségi jog nyíltságról és átláthatóságról szóló rendelkezéseit.(2) A gyakorlat azt mutatja, hogy a polgárok részéről általános tájékoztatásra vonatkozóan érkező számos kérés a nyilvánosságnak az Európai Parlament, a Tanács és a Bizottság dokumentumaihoz történő hozzáféréséről szóló, 2001. május 30-i 1049/2001/EK európai parlamenti és tanácsi rendeletben [1] megállapítottak szerint kívül esik a nyilvánosságnak a Tanács dokumentumaihoz történő hozzáférésére vonatkozó szabályok körén.(3) A személyzet tagjai részére iránymutatást kell nyújtani a nyilvánosság felé irányuló szakmai kapcsolattartásra vonatkozóan,ELFOGADTA EZT A HATÁROZATOT:1. cikkElfogadja az Európai Unió Tanácsa Főtitkárságának és a Főtitkárság személyzetének hivatali magatartási kódexét a nyilvánosság felé irányuló szakmai kapcsolattartás tekintetében. A kódexet a melléklet tartalmazza.2. cikk(1) E határozat és a mellékelt kódex célja, hogy elősegítse a szerződésekből és az alkalmazásukról szóló jogi aktusokból következő jogok és kötelezettségek végrehajtását anélkül, hogy további jogokat hoznának létre.(2) E határozat nem tekintendő elsődlegesnek az Európai Unióról szóló szerződéssel, az Európai Közösséget létrehozó szerződéssel, az Európai Közösségek tisztviselőinek személyzeti szabályzatával és az Európai Közösségek egyéb alkalmazottainak alkalmazási feltételeivel, az 1049/2001/EK európai parlamenti és tanácsi rendelettel, illetve a nyilvánosságnak a Tanács dokumentumaihoz történő hozzáféréséről szóló tanácsi határozatok rendelkezéseivel szemben.3. cikkA Főtitkárságon belül meg kell tenni a szükséges intézkedéseket annak biztosítására, hogy e határozatot és a mellékelt kódexet:- kihirdessék az Európai Közösségek Hivatalos Lapja C sorozatában, a lehető legszélesebb körben terjesszék, és az interneten a nagyközönség számára is hozzáférhetővé tegyék,- a személyzet tagjai betartsák.4. cikkAz e határozathoz mellékelt hivatali etikai kódexet a hatálybalépésétől számított két év múlva, a végrehajtás során szerzett tapasztalatok ismeretében felül kell vizsgálni.5. cikkEz a határozat 2001. június 25-én lép hatályba.Kelt Brüsszelben, 2001. június 25-én.a főtitkár/főképviselőJavier Solana[1] HL L 145., 2001.5.31., 43. o.--------------------------------------------------MELLÉKLETAz Európai Unió Tanácsa Főtitkárságának és a Főtitkárság személyzetének hivatali magatartási kódexe a nyilvánosság felé irányuló szakmai kapcsolattartás tekintetében1. cikkÁltalános rendelkezések(1) A személyzet tagjai, azaz a tisztviselők és a Tanács Főtitkárságának egyéb alkalmazottai – akik az Európai Közösségek tisztviselőinek személyzeti szabályzata és az Európai Közösségek egyéb alkalmazottainak alkalmazási feltételei (a továbbiakban: személyzeti szabályzat) hatálya alá tartoznak – a nyilvánosság felé irányuló szakmai kapcsolattartás során betartják az e hivatali magatartási kódexben (a továbbiakban: kódex) foglalt rendelkezéseket. A kódex iránymutatásul szolgál a Tanács Titkárságán magánjogi szerződés alapján alkalmazott személyek, a nemzeti szolgálatok által kiküldött szakértők és szakképzésben résztvevők stb. számára is.(2) A Tanács Főtitkársága és annak személyzete közötti kapcsolatokra vonatkozóan kizárólag a személyzeti szabályzat az irányadó.2. cikkAlkalmazási körE kódex állapítja meg a személyzet tagjaira vonatkozó helyes hivatali magatartás általános elveit a nyilvánosság felé irányuló szakmai kapcsolattartás során, azon eseteket kivéve, amelyekre egyedi rendelkezések, például a dokumentumokhoz történő hozzáférésre és a pályázati eljárásokra vonatkozó szabályok vonatkoznak.3. cikkA megkülönböztetés tilalmaA kérések kezelése és az információkérésre vonatkozó válaszadás során a személyzet tagjai biztosítják az egyenlő bánásmód elvének az érvényesülését. Az azonos helyzetű személyeket azonos módon kell kezelni, kivéve ha a szóban forgó ügy objektív jellemzői miatt indokolt az egyedi bánásmód alkalmazása.4. cikkPártatlanság, lojalitás és semlegesség(1) A személyzet tagjai pártatlanul és méltányosan járnak el.(2) A személyzet tagjai a nyilvánosság felé irányuló szakmai kapcsolattartás során és a kötelezettségeikkel (különösen a személyzeti szabályzat 11. cikkében előírtakkal) összhangban minden körülmények között az Európai Unió és a Tanács érdekében járnak el, és nem engedik, hogy személyes vagy nemzeti megfontolások, illetve politikai nyomás befolyást gyakoroljon rájuk, továbbá nem adnak hangot személyes jogi véleményüknek.5. cikkUdvariasságA személyzet tagjai lelkiismeretesen, szabályszerűen és udvariasan tevékenykednek, és arra törekednek, hogy az ügyfelek számára könnyen elérhetők legyenek. A levelek vagy telefonhívások megválaszolása során, illetve a nyilvánosság felé irányuló egyéb szakmai kapcsolattartás során a lehető legteljesebb segítőkészségre törekednek.6. cikkTájékoztatás(1) A személyzet tagjai biztosítják a polgárok által kért, a hatáskörükbe tartozó tájékoztatást. Biztosítják, hogy a tájékoztatás a lehető legvilágosabb és legérthetőbb legyen.(2) Abban az esetben, ha titoktartási okokból, illetve az alkalmazandó szabályok (különösen a személyzeti szabályzat 17. cikke) alapján a személyzet valamely tagja úgy ítéli meg, hogy nem áll módjában a kért információt nyilvánosságra hozni, az érintett személyt tájékoztatni kell azon okokról, amelyek miatt a kért információ nem közölhető.(3) Arra az esetre, ha a tanácsi dokumentumokhoz való hozzáférést kérik, a nyilvánosságnak a dokumentumokhoz történő hozzáférésére vonatkozó egyedi rendelkezéseket kell alkalmazni.7. cikkA levelek megválaszolása a feladó által használt nyelvenA Tanács Főtitkársága az Európai Közösséget létrehozó szerződés 21. cikkével összhangban az eredeti levél nyelvén válaszol a levelekre abban az esetben, ha azokat a Közösség valamely hivatalos nyelvén írták.8. cikkTelefonhívások(1) A személyzet tagjai a telefonhívások megválaszolásakor bemondják a nevüket és a beosztásukat. A hívó fél kilétét is megállapítják. A 6. cikk (2) bekezdésében említett titoktartási okok miatti akadályoztatás kivételével megadják a kért tájékoztatást vagy a hívó felet a megfelelő információforráshoz irányítják. Olyan esetekben, amikor nem biztosak abban, hogy a kért információ megadható, konzultálni kell a feletteseikkel, illetve a hívó felet a felettesükhöz kell irányítani.(2) Abban az esetben, ha valamely szóbeli információkérés pontatlan vagy bonyolult, a személyzet megkérdezett tagja megkérheti az érintett személyt, hogy kérését írásban nyújtsa be.9. cikkÍrásbeli válaszadás és annak határideje(1) A személyzet tagjai a Főtitkárság részére címzett valamennyi információkérésre haladéktalanul – rendszerint a kézhezvételtől számított 15 munkanapon belül – válaszolnak.(2) Amennyiben az (1) bekezdésben említett határidőn belül nem adható meg az indoklással ellátott válasz, a személyzet felelős tagja erről haladéktalanul tájékoztatja a levélírót. Ilyen esetben a lehető legrövidebb időn belül kell végleges választ adni a levélíró számára.(3) A személyzet az adott ügyért felelős tagjának beosztását és nevét a válaszban fel kell tüntetni.(4) Nem kell választ küldeni abban az esetben, ha:- túl sok azonos tartalmú levél vagy kérés érkezik,- már válaszoltak ugyanazon személy ugyanazon kérésére,- a kérés modortalan.(5) Abban az esetben, ha valamely kérés kívül esik a személyzet azon tagjának a hatáskörén, akihez a kérést intézik, a kérést ügyintézés végett haladéktalanul a Főtitkárság illetékes szolgálatához kell továbbítani.(6) Abban az esetben, ha a kérés pontatlan vagy bonyolult, a személyzet tagja megkérheti a levélírót, hogy fogalmazza meg a kérését világosabban.(7) Abban az esetben, ha a személyzet egy tagja úgy ítéli meg, hogy a kérést valamely más intézményhez, szervhez, szervezethez vagy nemzeti hatósághoz kellett volna címezni, a levélírót erről tájékoztatja és a kérést haladéktalanul továbbítja az érintett intézményhez, szervhez vagy hatósághoz.10. cikkA sajtótól érkező kérésekA sajtókapcsolatokért a sajtószolgálat felelős. Abban az esetben, ha a sajtótól érkező információkérés a személyzet valamely tagjának hatáskörébe tartozó technikai kérdésre vonatkozik, megválaszolhatja azt.11. cikkAdatvédelem(1) A személyzet magánszemélyek személyes adatainak kezelését végző tagjai betartják a személyes adatok közösségi intézmények és szervek által történő kezelése tekintetében az egyének védelméről, valamint az ilyen adatok szabad áramlásáról szóló, 2000. december 18-i 45/2001/EK európai parlamenti és tanácsi rendelet [1] rendelkezéseit.(2) A személyzet tagjai az említett rendeletnek megfelelően tartózkodnak a személyes adatok törvénytelen célú felhasználásától, illetve az adatok továbbadásától illetéktelen harmadik személyek részére.[1] HL L 8., 2001.1.12., 1. o.--------------------------------------------------


title: A Bizottság határozata (2002. július 26.) a rádiófrekvencia-politikával foglalkozó csoport létrehozásárólEGT vonatkozású szöveg.

text:
Avis juridique important

|

32002D0622

Official Journal L 198 , 27/07/2002 P. 0049 - 0051

A BIZOTTSÁG HATÁROZATA(2002. július 26.)a rádiófrekvencia-politikával foglalkozó csoport létrehozásáról(EGT vonatkozású szöveg)(2002/622/EK)AZ EURÓPAI KÖZÖSSÉGEK BIZOTTSÁGA,tekintettel az Európai Közösséget létrehozó szerződésre,mivel:(1) Az Európai Közösség rádiófrekvencia-politikájának keretszabályozásáról szóló, 2002. március 7-i 676/2002/EK európai parlamenti és tanácsi határozat[1] (a továbbiakban: rádiófrekvencia-határozat) létrehozza a Közösségben a rádiófrekvencia-politika politikai és jogi kereteit, azzal a céllal, hogy biztosítsa a politikák összehangolását és szükség szerint a rádiófrekvencia elérhetőségére és hatékony használatára vonatkozó feltételek harmonizációját, amely a közösségi politika olyan területein, mint az elektronikus hírközlés, a szállítás, a kutatás és fejlesztés, a belső piac létrehozatalához és működéséhez szükséges.(2) A rádiófrekvencia-határozat emlékeztet arra, hogy a tagállamok, a közösségi intézmények, az ipar, továbbá valamennyi érintett - kereskedelmi és nem kereskedelmi - rádiófrekvencia-felhasználó, valamint más érdekelt felek nézeteinek figyelembevétele céljából a Bizottság konzultációkat szervezhet mindazon technológiai, piaci és szabályozási fejleményekről, amelyek a rádiófrekvencia használatával összefügghetnek.(3) Létre kell hozni egy konzultációs csoportot, amelynek elnevezése rádiófrekvencia-politikával foglalkozó csoport (a továbbiakban: "a csoport"). Rádiófrekvencia-politikai kérdésekben - mint például a rádiófrekvencia elérhetősége, a rádiófrekvenciák harmonizálása és kiosztása, a kiosztásukra, elérhetőségükre és használatukra vonatkozó tájékoztatás, a frekvenciahasználati jogok odaítélésének módszerei, a frekvencia átalakítása, áthelyezése, a rádiófrekvencia tarifájának kialakítása és hatékony használata, valamint az emberi egészség védelme - a csoportnak kell a Bizottságot segítenie és tanácsokkal ellátnia.(4) A csoportnak hozzá kell járulnia a Közösség rádiófrekvencia-politikájának fejlődéséhez, amely nemcsak a műszaki paramétereket, hanem a gazdasági, politikai, kulturális, stratégiai, egészségügyi és szociális megfontolásokat, valamint a rádiófrekvencia-felhasználók különféle, potenciálisan ellentétes igényeit is figyelembe veszi, annak érdekében, hogy tisztességes, megkülönböztetéstől mentes és arányos egyensúly alakuljon ki.(5) A csoportot a tagállamok magas szintű kormányzati szakértőinek és a Bizottság magas szintű képviselőjének kell alkotnia. A csoportnak megfigyelők is tagjai lehetnek, és a csoport szükség szerint más személyeket - így szabályozó hatóságok, versenyhatóságok, piaci résztvevők, felhasználói, illetve fogyasztói csoportok képviselőiként részt vevő személyeket - is meghívhat üléseire. A csoportnak ezért olyan módon kell lehetővé tennie a tagállamok és a Bizottság közötti együttműködést, hogy azzal hozzájáruljon a belső piac fejlődéséhez.(6) A rádiófrekvencia-politikai kérdések valamennyi érintett közösségi politika összefüggésében történő megközelítésének központi eleme, hogy szoros operatív kapcsolatokat kell fenntartani a csoport és az ágazati közösségi politikák - így a közlekedéspolitika, a rádióberendezésekre vonatkozó belső piaci politika, az audiovizuális politika, az űrpolitika és a hírközlés - végrehajtására létrehozott meghatározott csoportok, illetve bizottságok között.(7) A rádiófrekvencia-határozat rádiófrekvencia-bizottságot hozott létre, amelynek feladata a Bizottság segítése a rádiófrekvencia elérhetőségére és hatékony használatára vonatkozó feltételek harmonizálására irányuló kötelező végrehajtási intézkedések kidolgozásában. A csoport munkája nem akadályozhatja a bizottság munkáját.(8) A hatékony megbeszélések biztosítása érdekében a csoportban részt vevő minden nemzeti küldöttségnek egységes és összehangolt nemzeti állásponttal kell rendelkeznie valamennyi olyan politikára vonatkozóan, amely az adott tagállamban a rádiófrekvencia-használatra hatással van, nemcsak a belső piaccal összefüggésben, hanem a közrenddel, a közbiztonsággal, a polgári védelemmel és a védelmi politikákkal összefüggésben is, mivel az ilyen politikák keretében történő rádiófrekvencia-használat befolyásolhatja a rádiófrekvencia egészének a szervezését. Jelenleg a rádiófrekvencia különböző részeiért különböző minisztériumok felelősek.(9) A csoportnak valamennyi érintett kereskedelmi és nem kereskedelmi rádiófrekvencia-felhasználóval, valamint minden további érdekelttel széles körű és előretekintő konzultációt kell folytatnia a rádiófrekvencia-használatra vonatkozó technológiai, piaci és szabályozási fejleményekről.(10) A rádiófrekvencia-használat nem áll meg a határokon, és mivel az Unióhoz rövidesen újabb tagállamok csatlakoznak, a csoport megnyitható ezen országok és az Európai Gazdasági Térség tagországai előtt.(11) A CEPT-et (Postai és Távközlési Igazgatások Európai Értekezlete, amely 44 európai országot tömörít) megfigyelőként meg kell hívni a csoport üléseire, figyelembe véve a csoport tevékenységének a rádiófrekvenciára gyakorolt páneurópai szintű hatását, valamint a CEPT-nek és társult szerveinek a rádiófrekvencia-gazdálkodás terén szerzett szakmai tapasztalatát. Szintén helyénvaló erre a szakértelemre támaszkodni a rádiófrekvencia-kiosztás és az adatok elérhetősége terén a rádiófrekvencia-határozat alkalmazásában műszaki végrehajtási intézkedések kidolgozására adandó fehatalmazások keretében. Tekintettel a rádiófrekvenciát használó berendezések fejlődését szolgáló európai szabványosítás jelentőségére, hasonlóan fontos az ETSI-nek (Európai Távközlési Szabványügyi Intézet) a csoport munkájába megfigyelőként történő bevonása,A KÖVETKEZŐKÉPPEN HATÁROZOTT:1. cikkTárgyLétrejön a rádiófrekvencia-politikával foglalkozó tanácsadó csoport, amelynek neve rádiófrekvencia-politikával foglalkozó csoport (a továbbiakban: "a csoport").2. cikkCélokA csoport segíti és tanácsokkal látja el a Bizottságot rádiófrekvencia-politikával kapcsolatos kérdésekben, a politikák összehangolása tárgyában, és szükség szerint a rádiófrekvencia elérhetőségére és hatékony használatára vonatkozó feltételeknek a belső piac létrehozatalához és működéséhez szükséges harmonizációja tárgyában.3. cikkTagságA csoportban minden tagállamot egy-egy magas szintű kormányzati szakértő képvisel, és a csoportnak tagja a Bizottság magas szintű képviselője.A Bizottság titkárságot biztosít a csoport részére.4. cikkA működésre vonatkozó szabályokA Bizottság kérésére vagy saját kezdeményezésére a csoport - konszenzussal, vagy ha ez nem lehetséges, egyszerű többséggel - a Bizottságnak címzett véleményeket fogad el; minden tagnak egy szavazata van, kivéve a Bizottságot, amely nem szavaz. Az eltérő véleményeket az elfogadott véleményekhez csatolni kell. Megfigyelők részt vehetnek a tanácskozáson, de nem szavazhatnak.A csoport a tagjai közül elnököt választ. A Bizottság a csoport munkáját szükség szerint alcsoportok és szakértői munkacsoportok között oszthatja meg.A Bizottság a csoport üléseit az elnökkel egyetértésben a titkárságon keresztül hívja össze. A csoport az eljárási szabályzatát a Bizottság javaslata alapján - konszenzussal, vagy konszenzus hiányában kétharmados többséggel, tagállamonként egy szavazattal - fogadja el, az eljárási szabályzatot a Bizottság hagyja jóvá.A csoport az EGT-államokból és az Európai Unióhoz történő csatlakozásra jelölt államokból, valamint az Európai Parlamentből, a CEPT-ből és az ETSI-től az üléseire megfigyelőket hívhat meg, továbbá szakértőket és érdekelt feleket hallgathat meg.5. cikkKonzultációA csoport a piaci szereplőkkel, a fogyasztókkal és a végfelhasználókkal - a nyitottság és az átláthatóság jegyében - széles körben és korai szakaszban konzultációt folytat.6. cikkTitoktartásA Szerződés 287. cikke rendelkezéseinek sérelme nélkül, amennyiben a Bizottság arról tájékoztatja a csoport tagjait, hogy a kért vélemény vagy a felmerült kérdés bizalmas jellegű, a csoport tagjai, valamint a megfigyelők és az ülés többi résztvevői kötelesek tartózkodni minden olyan információ felfedésétől, amely a csoportnak, alcsoportjainak vagy szakértői munkacsoportjainak a munkája során a tudomásukra jutott. A Bizottság ilyen esetekben dönthet úgy, hogy csak a csoport tagjai lehetnek jelen az üléseken.7. cikkHatálybalépésEz a határozat az Európai Közösségek Hivatalos Lapjában való kihirdetésének napján lép hatályba.A csoport e határozat hatálybalépésének napján kezdi meg működését.Kelt Brüsszelben, 2002. július 26-án.a Bizottság részérőlErkki LIIKANENa Bizottság tagja[1] HL L 108., 2002.4.24., 1. o.


title: A Tanács (EU) 2016/1830 határozata (2016. október 11.) az Európai Közösség és a Monacói Hercegség közötti, a 2003/48/EK tanácsi irányelvben meghatározott szabályokkal egyenértékű rendelkezések megállapításáról szóló megállapodás módosító jegyzőkönyvének az Európai Unió nevében történő megkötéséről

text:
               18.10.2016

               HU

               Az Európai Unió Hivatalos Lapja

               L 280/1

         A TANÁCS (EU) 2016/1830 HATÁROZATA
   (2016. október 11.)
   az Európai Közösség és a Monacói Hercegség közötti, a 2003/48/EK tanácsi irányelvben meghatározott szabályokkal egyenértékű rendelkezések megállapításáról szóló megállapodás módosító jegyzőkönyvének az Európai Unió nevében történő megkötéséről
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 115. cikkére, összefüggésben annak 218. cikke (6) bekezdése második albekezdésének b) pontjával és 218. cikke (8) bekezdésének második albekezdésével,
   tekintettel az Európai Bizottság javaslatára,
   tekintettel az Európai Parlament véleményére (1),
   mivel:

               (1)

               Az (EU) 2016/1392 tanácsi határozatnak (2) megfelelően az Európai Közösség és a Monacói Hercegség közötti, a 2003/48/EK tanácsi irányelvben meghatározott szabályokkal egyenértékű rendelkezések megállapításáról szóló megállapodás módosító jegyzőkönyvét (a továbbiakban: módosító jegyzőkönyv) – figyelemmel annak egy későbbi időpontban történő megkötésére – 2016. július 12-én aláírták.

               (2)

               A tárgyalások eredményeképpen született módosító jegyzőkönyv szövege hűen tükrözi a Tanács tárgyalási irányelveit, mivel összhangba hozza az Európai Közösség és a Monacói Hercegség közötti, a 2003/48/EK tanácsi irányelvben meghatározott szabályokkal egyenértékű rendelkezések megállapításáról szóló megállapodást (3) (a továbbiakban: megállapodás) az automatikus információcserére vonatkozó közelmúltbeli nemzetközi fejleményekkel, nevezetesen a Gazdasági Együttműködési és Fejlesztési Szervezet (OECD) által kidolgozott, az adózás területén a számlainformációk automatikus cseréjére vonatkozó nemzetközi standarddal. Az Unió, annak tagállamai és a Monacói Hercegség tevékenyen részt vettek a nemzetközi OECD-fórumnak a standard kidolgozására és végrehajtására irányuló munkájában. A megállapodásnak a módosító jegyzőkönyvvel módosított szövege a jogalapja a nemzetközi standard Unió–Monacói Hercegség viszonylatban történő végrehajtásának.

               (3)

               Az európai adatvédelmi biztossal a 45/2001/EK európai parlamenti és tanácsi rendelet (4) 28. cikkének (2) bekezdésével összhangban konzultációra került sor.

               (4)

               A módosító jegyzőkönyvet jóvá kell hagyni,

         ELFOGADTA EZT A HATÁROZATOT:
   1. cikk
   Az Európai Közösség és a Monacói Hercegség közötti, a 2003/48/EK tanácsi irányelvben meghatározott szabályokkal egyenértékű rendelkezések megállapításáról szóló megállapodás módosító jegyzőkönyvét (5) a Tanács az Unió nevében jóváhagyja.
   2. cikk
   A módosító jegyzőkönyv 2. cikkének (1) bekezdésében előírt értesítést (6) az Unió nevében a Tanács elnöke teszi meg.
   3. cikk
   Ez a határozat az elfogadásának napján lép hatályba.

      Kelt Luxembourgban, 2016. október 11-én.

            a Tanács részéről

            az elnök

         P. KAŽIMÍR

      (1)  2016. június 23-i vélemény (a Hivatalos Lapban még nem tették közzé).

      (2)  A Tanács 2016. július 12-i (EU) 2016/1392 határozata az Európai Közösség és a Monacói Hercegség közötti, a 2003/48/EK tanácsi irányelvben meghatározott szabályokkal egyenértékű rendelkezések megállapításáról szóló megállapodás módosító jegyzőkönyvének az Európai Unió nevében történő aláírásáról és az ideiglenes alkalmazásáról (HL L 225., 2016.8.19., 1. o.).

      (3)  HL L 19., 2005.1.21., 55. o.

      (4)  Az Európai Parlament és a Tanács 2000. december 18-i 45/2001/EK rendelete a személyes adatok közösségi intézmények és szervek által történő feldolgozása tekintetében az egyének védelméről, valamint az ilyen adatok szabad áramlásáról (HL L 8., 2001.1.12., 1. o.).

      (5)  A módosító jegyzőkönyvet a HL L 225., 2016.8.19., 3. o. számában hirdették ki az aláírásáról és az ideiglenes alkalmazásáról szóló határozattal együtt.

      (6)  A Tanács Főtitkársága gondoskodik a módosító jegyzőkönyv hatálybalépése napjának az Európai Unió Hivatalos Lapjában való közzétételéről.


title: Az Európai Parlament (EU) 2016/1524 határozata (2016. április 28.) az Európai Élelmiszerbiztonsági Hatóság 2014-es pénzügyi évre vonatkozó elszámolása lezárásáról

text:
               14.9.2016

               HU

               Az Európai Unió Hivatalos Lapja

               L 246/258

         AZ EURÓPAI PARLAMENT (EU) 2016/1524 HATÁROZATA
   (2016. április 28.)
   az Európai Élelmiszerbiztonsági Hatóság 2014-es pénzügyi évre vonatkozó elszámolása lezárásáról
   AZ EURÓPAI PARLAMENT,

               —

               tekintettel az Európai Élelmiszerbiztonsági Hatóság 2014-es pénzügyi évre vonatkozó végleges éves beszámolójára,

               —

               tekintettel a Számvevőszéknek az Európai Élelmiszerbiztonsági Hatóság 2014-es pénzügyi évre vonatkozó éves beszámolójáról szóló jelentésére, a hatóság válaszával együtt (1),

               —

               tekintettel a Számvevőszéknek a 2014-es pénzügyi évre vonatkozóan az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti megbízhatósági nyilatkozatára (2),

               —

               tekintettel a 2014-es pénzügyi évre szóló költségvetés végrehajtása tekintetében a hatóság számára adandó mentesítésről szóló, 2016. február 12-i tanácsi ajánlásra (05584/2016 – C8-0074/2016),

               —

               tekintettel az Európai Unió működéséről szóló szerződés 319. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 208. cikkére,

               —

               tekintettel az élelmiszerjog általános elveiről és követelményeiről, az Európai Élelmiszerbiztonsági Hatóság létrehozásáról és az élelmiszer-biztonságra vonatkozó eljárások megállapításáról szóló, 2002. január 28-i 178/2002/EK európai parlamenti és tanácsi rendeletre (4), és különösen annak 44. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5),

               —

               tekintettel a 966/2012/EU, Euratom európai parlamenti és tanácsi rendelet 208. cikkében említett szervekre vonatkozó pénzügyi keretszabályzatról szóló, 2013. szeptember 30-i 1271/2013/EU felhatalmazáson alapuló bizottsági rendeletre (6) és különösen annak 108. cikkére,

               —

               tekintettel eljárási szabályzata 94. cikkére és V. mellékletére,

               —

               tekintettel a Költségvetési Ellenőrző Bizottság jelentésére és a Környezetvédelmi, Közegészségügyi és Élelmiszer-biztonsági Bizottság véleményére (A8-0086/2016),

               1.

               megállapítja, hogy az Európai Élelmiszerbiztonsági Hatóság végleges éves beszámolója megegyezik a számvevőszéki jelentés mellékletében szereplővel;

               2.

               jóváhagyja az Európai Élelmiszerbiztonsági Hatóság 2014-es pénzügyi évre vonatkozó elszámolásának lezárását;

               3.

               utasítja elnökét, hogy továbbítsa ezt a határozatot az Európai Élelmiszerbiztonsági Hatóság ügyvezető igazgatójának, a Tanácsnak, a Bizottságnak és a Számvevőszéknek és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Martin SCHULZ

            a főtitkár

         Klaus WELLE

      (1)  HL C 409., 2015.12.9., 160. o.

      (2)  Lásd az 1. lábjegyzetet.

      (3)  HL L 298., 2012.10.26., 1. o.

      (4)  HL L 31., 2002.2.1., 1. o.

      (5)  HL L 357., 2002.12.31., 72. o.

      (6)  HL L 328., 2013.12.7., 42. o.


title: A Politikai és Biztonsági Bizottság (KKBP) 2017/1175 határozata (2017. június 26.) a harmadik államoknak az Európai Unió közép-afrikai köztársasági katonai kiképzési KBVP-missziójához (EUTM RCA) történő hozzájárulása elfogadásáról (EUTM RCA/3/2017)

text:
               1.7.2017

               HU

               Az Európai Unió Hivatalos Lapja

               L 170/93

         A POLITIKAI ÉS BIZTONSÁGI BIZOTTSÁG (KKBP) 2017/1175 HATÁROZATA
   (2017. június 26.)
   a harmadik államoknak az Európai Unió közép-afrikai köztársasági katonai kiképzési KBVP-missziójához (EUTM RCA) történő hozzájárulása elfogadásáról (EUTM RCA/3/2017)
   A POLITIKAI ÉS BIZTONSÁGI BIZOTTSÁG,
   tekintettel az Európai Unióról szóló szerződésre és különösen annak 38. cikke harmadik bekezdésére,
   tekintettel az Európai Unió közép-afrikai köztársasági katonai kiképzési KBVP-missziójáról (EUTM RCA) szóló, 2016. április 19-i (KKBP) 2016/610 tanácsi határozatra (1),
   mivel:

               (1)

               A (KKBP) 2016/610 határozat 8. cikke (2) bekezdésének értelmében a Tanács felhatalmazta a Politikai és Biztonsági Bizottságot (PBB), hogy hozza meg a harmadik államok által az EUTM RCA felajánlott hozzájárulások elfogadásáról szóló, vonatkozó határozatokat.

               (2)

               Az uniós misszió parancsnokának, valamint az Európai Unió Katonai Bizottságának Bosznia-Hercegovina hozzájárulására vonatkozó ajánlása alapján Bosznia-Hercegovina hozzájárulását el kell fogadni és jelentős mértékűnek kell tekinteni.

               (3)

               Az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló 22. jegyzőkönyv 5. cikkével összhangban Dánia nem vesz részt az Unió védelmi vonatkozású határozatainak és fellépéseinek kidolgozásában és végrehajtásában. Következésképpen Dánia nem vesz részt ennek a határozatnak az elfogadásában, az rá nézve nem kötelező és nem alkalmazandó,

         ELFOGADTA EZT A HATÁROZATOT:
   1. cikk
   (1)   A PBB elfogadja és jelentős mértékűnek ítéli Bosznia-Hercegovina hozzájárulását az Európai Unió közép-afrikai köztársasági katonai kiképzési KBVP-missziójáról (EUTM RCA) misszióhoz.
   (2)   Bosznia-Hercegovina mentesül az EUTM RCA költségvetéséhez való pénzügyi hozzájárulás alól.
   2. cikk
   Ez a határozat az elfogadásának napján lép hatályba.

      Kelt Brüsszelben, 2017. június 26-án.

            a Politikai és Biztonsági Bizottság részéről

            az elnök

         W. STEVENS

      (1)  HL L 104., 2016.4.20., 21. o.


title: A Tanács 2014/685/KKBP határozata ( 2014. szeptember 29. ) az Európai Unió koszovói jogállamiság-missziójáról (EULEX KOSOVO) szóló 2008/124/KKBP együttes fellépés módosításáról

text:
               30.9.2014

               HU

               Az Európai Unió Hivatalos Lapja

               L 284/51

         A TANÁCS 2014/685/KKBP HATÁROZATA
   (2014. szeptember 29.)
   az Európai Unió koszovói jogállamiság-missziójáról (EULEX KOSOVO) szóló 2008/124/KKBP együttes fellépés módosításáról (1)

   AZ EURÓPAI UNIÓ TANÁCSA
   tekintettel az Európai Unióról szóló szerződésre és különösen annak 28. cikkére, 42. cikkének (4) bekezdésére és 43. cikkének (2) bekezdésére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2008. február 4-én elfogadta a 2008/124/KKBP együttes fellépést (2).

               (2)

               A Tanács 2010. június 8-án elfogadta a 2010/322/KKBP határozatot (3), amely módosította és két évvel – 2012. június 14-ig – meghosszabbította a 2008/124/KKBP együttes fellépést.

               (3)

               A Tanács 2012. június 5-én elfogadta a 2012/291/KKBP határozatot (4), amely módosította és két évvel – 2014. június 14-ig – meghosszabbította a 2008/124/KKBP együttes fellépést.

               (4)

               A Tanács 2014. június 12-én elfogadta a 2014/349/KKBP határozatot (5), amely módosította és két évvel – 2016. június 14-ig – meghosszabbította a 2008/124/KKBP együttes fellépést, és meghatározta a 2014. június 15. és 2014. október 14. közötti időszakra vonatkozó pénzügyi referenciaösszeget.

               (5)

               A 2008/124/KKBP együttes fellépést a 2014. október 15-től2015. június 14-ig tartó időszakra vonatkozó új pénzügyi referenciaösszeg meghatározása céljából módosítani kell.

               (6)

               Az EULEX KOSOVO-nak megbízatása keretében, valamint a Politikai és Biztonsági Bizottság 2014. szeptember 2-i következtetéseivel összhangban segítséget kell nyújtania a valamely tagállamba áthelyezett büntetőügyekben lefolytatandó eljárásokban is, az eljárás valamennyi szakaszának szabályozásához szükséges jogi megállapodások megkötése függvényében.

               (7)

               Az EULEX KOSOVO végrehajtására olyan helyzetben kerül sor, amely rosszabbodhat, és veszélyeztetheti az Unió külső tevékenységének a Szerződés 21. cikkében meghatározott célkitűzéseit.

               (8)

               A 2008/124/KKBP együttes fellépést ezért ennek megfelelően módosítani kell,

         ELFOGADTA EZT A HATÁROZATOT:
   1. cikk
   A 2008/124/KKBP együttes fellépés a következőképpen módosul:

               1.

               A szöveg a következő cikkel egészül ki:
               „3a. cikk
               Áthelyezett bírósági eljárások
               (1)   Az EULEX KOSOVO megbízatásának – köztük a 3. cikk a) és d) pontjában említett végrehajtási feladatok – teljesítése céljából segítséget nyújt a valamely tagállamba áthelyezett bírósági eljárásokban annak érdekében, hogy az Európa Tanács Jogi és Emberi Jogi Bizottságának különleges előadója által a 2010. december 12-én közzétett, »Embertelen bánásmód és illegális szervkereskedelem Koszovóban« című jelentésében tett állítások kivizsgálásából eredő büntetőeljárás lefolytatása és büntetőjogi felelősségre vonás megtörténjen.
               (2)   Az eljárásért felelős bírák és ügyészek feladataik elvégzése során teljes mértékben függetlenek és önállóak.”

               2.

               A 8. cikk (2) bekezdése az alábbi mondattal egészül ki:
               „Az EULEX KOSOVO bírái és ügyészei az eléjük terjesztett ügy szintjének és összetettségének megfelelő, legmagasabb szintű szakmai képesítéssel rendelkeznek, és kinevezésük független kiválasztási eljárás útján történik.”

               3.

               A 16. cikk (1) bekezdés utolsó albekezdése helyébe a következő szöveg lép:
               „Az EULEX KOSOVO megbízatásával kapcsolatos kiadások fedezésére szánt pénzügyi referenciaösszeg a 2014. október 15-től2015. június 14-ig terjedő időszakra 55 820 000 EUR.
               Az EULEX KOSOVO számára a következő időszakra előirányzandó pénzügyi referenciaösszegről a Tanács határoz.”

               4.

               A 18. cikk a következő bekezdéssel egészül ki:
               „(5)   Az (1) és (2) bekezdés értelmében az EULEX KOSOVO céljaira készült EU-minősített adatok és dokumentumok harmadik feleknek és illetékes helyi hatóságoknak történő átadására vonatkozóan a főképviselőnek adott felhatalmazás nem terjed ki az EULEX KOSOVO megbízása keretében lefolytatott bírósági eljárások céljaira gyűjtött információkra, illetve az e célokra készült dokumentumokra. E rendelkezés nem tiltja az eljárás adminisztratív szervezésére vagy eredményességére vonatkozó, nem minősített adatok kiadását.”

               5.

               A 20. cikk második bekezdése helyébe az alábbi szöveg lép:
               „Ez az együttes fellépés 2016. június 14-én hatályát veszti. A Tanács a főképviselő javaslatára – a kiegészítő finanszírozási források és az egyéb partnerek hozzájárulásainak figyelembevétele mellett – meghozza az ahhoz szükséges határozatokat, hogy az EULEX KOSOVO-nak a 3a. cikkben említett áthelyezett bírósági eljárásokban való segítségnyújtásra vonatkozó megbízatása és az ahhoz kapcsolódó szükséges pénzügyi eszközök mindaddig érvényben maradjanak, amíg az említett bírósági eljárások le nem zárulnak.”

         2. cikk
   Ez a határozat az elfogadásának napján lép hatályba.

      Kelt Brüsszelben, 2014. szeptember 29-én.

            a Tanács részéről

            az elnök

         S. GOZI

      (1)  Ez a megnevezés nem érinti a jogállással kapcsolatos álláspontokat, továbbá összhangban van az 1244 (1999) ENSZ BT-határozattal és a Nemzetközi Bíróságnak a koszovói függetlenségi nyilatkozatról szóló véleményével.

      (2)  A Tanács 2008. február 4-i 2008/124/KKBP együttes fellépése az Európai Unió koszovói jogállamiság-missziójáról, EULEX KOSOVO (HL L 42., 2008.2.16., 92. o.).

      (3)  A Tanács 2010. június 8-i 2010/322/KKBP határozata az Európai Unió koszovói jogállamiság-missziójáról (EULEX KOSOVO) szóló 2008/124/KKBP együttes fellépés módosításáról és meghosszabbításáról (HL L 145., 2010.6.11., 13. o.).

      (4)  A Tanács 2012. június 5-i 2012/291/KKBP határozata az Európai Unió koszovói jogállamiság-missziójáról (EULEX KOSOVO) szóló 2008/124/KKBP együttes fellépés módosításáról és meghosszabbításáról (HL L 146., 2012.6.6., 46. o.).

      (5)  A Tanács 2014. június 12-i 2014/349/KKBP határozata az Európai Unió koszovói jogállamiság-missziójáról (EULEX KOSOVO) szóló 2008/124/KKBP együttes fellépés módosításáról (HL L 174., 2014.6.13., 42. o.).